Justin Bieber dadi sensasi ing Amérikah Sarékat ing taun 2009 sawisé tinemu déning Scooter Braun liwati video kompetisi nembang lokal "Stratford Star" ing Ontario kang dipublikasi ing YouTube déning ibu Justin ing taun 2007, nalika Justin nggayuh peringkat kaloro. Scooter Braun, agèn "pencari bakat" lan mantan Marketing Eksekutif parusahan So So Def nonton video iki lan mutusaké bakal nemu Justin Bieber karo Usher kanggo audisi. Singel pisanané mawa judhul "One Time", dibabar kanthi bebarengan ing saindhenging donya ing taun 2009, lan nggayuh peringkat 30 ing punjul 10 nagara. Album pisanané "My World" (Donyaku) banjur nyusul ing tanggal 17 November 2009 lan nampa "penghargaan" platinum ing Amérikah Sarékat, lan dadi penyanyi pisanan kang duwé pitung lagu saka album pisanan kang sakabèhané kasil olèh peringkat ing Billboard Hot 100, sawijining pratélan lagu-lagu pinunjul kang pinuju digandrungi.